ᱯᱩᱨᱤ

ᱯᱩᱨᱤ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱯᱩᱨᱤ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱟᱨ ᱦᱮᱰᱠᱣᱟᱴᱚᱨ ᱦᱚᱸ ᱠᱟᱱᱟ ᱾ "Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991 ᱱᱚᱣᱟ ᱫᱚ ᱵᱚᱝᱜᱚᱯᱥᱟᱜᱚᱨ ᱫᱷᱟᱨᱮ ᱨᱮ ᱟᱨ ᱯᱚᱱᱚᱛ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ (᱓᱗ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱟᱹᱲᱛᱤ ᱫᱚ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱞᱟᱹᱜᱤᱫ ᱡᱮᱜᱮᱛ ᱨᱮ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫᱼᱟ ᱾ ᱥᱤᱧᱚᱛ ᱨᱮᱭᱟᱜ ᱯᱩᱱᱭᱟᱹ ᱢᱩᱲᱩᱛ ᱵᱚᱸᱜᱟ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱜᱚᱱᱱᱟᱛᱷ ᱯᱩᱨᱤ ᱢᱮᱱᱛᱮ ᱦᱚᱸ ᱧᱩᱛᱩᱢ ᱪᱟᱢᱯᱟᱴᱟᱣ ᱟᱠᱟᱱᱟ ᱾

ᱯᱩᱨᱤ ᱨᱮᱭᱟᱜ ᱮᱴᱟᱜ ᱧᱩᱛᱩᱢ ᱫᱚ ᱥᱨᱤᱠᱷᱮᱛᱨᱚ ᱟᱨ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱨᱮᱭᱟ ᱮᱴᱟᱜ ᱧᱩᱛᱩᱢ ᱫᱚ ᱵᱚᱰᱚᱫᱮᱣᱲᱚ ᱢᱮᱱᱛᱮ ᱦᱚᱸ ᱢᱮᱱᱟᱜᱼᱟ ᱾ ᱑᱘᱐᱓ ᱥᱟᱞ ᱴᱟᱭᱚᱢ ᱠᱷᱚᱱ ᱥᱤᱧᱚᱛ ᱨᱮᱭᱟᱜ ᱯᱷᱩᱨᱜᱟᱹᱞ ᱫᱷᱟᱹᱵᱤᱡ ᱯᱩᱨᱤ ᱢᱩᱫᱽᱨᱤ ᱫᱚ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱩᱫᱽᱨᱤ ᱨᱮᱭᱟᱜ ᱨᱤᱛ ᱵᱤᱦᱤᱛ ᱫᱚ ᱜᱚᱡᱚᱯᱚᱛᱤ ᱵᱚᱝᱥᱚ ᱨᱤᱱ ᱨᱟᱡᱟ ᱠᱚ ᱦᱚᱛᱮᱛᱮ ᱱᱤᱛᱚᱜ ᱫᱷᱟᱹᱵᱤᱡ ᱦᱚᱸ ᱢᱟᱱᱟᱣ ᱵᱟᱛᱟᱣ ᱦᱟᱹᱡᱩᱜ ᱠᱟᱱ ᱜᱮᱭᱟ ᱾ ᱱᱚᱣᱟ ᱢᱩᱫᱽᱨᱤ ᱱᱟᱜᱟᱨ ᱨᱮᱫᱚ ᱟᱹᱰᱤᱜᱟᱱ ᱦᱤᱱᱫᱩ ᱢᱚᱴᱷᱚ ᱢᱮᱱᱟᱜᱼᱟ ᱾

ᱥᱤᱧᱚᱛ ᱥᱚᱨᱠᱟᱨᱟᱜ ᱦᱨᱤᱫᱚᱭ (HRIDAY) ᱡᱚᱡᱽᱱᱟ ᱨᱮ ᱪᱤᱱᱦᱟᱹᱣ ᱟᱠᱟᱱ ᱵᱟᱨᱚᱵᱟᱹᱴᱤ ᱵᱟᱡᱟᱨ ᱛᱟᱞᱟᱨᱮ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾

 ᱚᱛᱱᱚᱜ 

ᱯᱩᱨᱤ ᱫᱚ ᱥᱤᱧᱚᱛ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟᱨᱮ ᱵᱚᱝᱜᱚᱯᱥᱟᱜᱚᱨ ᱠᱟᱛᱟᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱚᱝᱜᱚᱯᱥᱟᱜᱚᱨ ᱫᱷᱟᱨᱮᱨᱮ, ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱫᱩᱠᱷᱤᱱᱼᱯᱩᱨᱩᱵᱽ ᱨᱮᱫᱚ ᱵᱚᱝᱜᱚᱯᱥᱟᱜᱚᱨ, ᱯᱩᱪᱷᱤᱢ ᱨᱮᱫᱚ ᱥᱤᱯᱚᱥᱨᱩᱵᱟᱞᱤ ᱢᱟᱹᱣᱡᱟᱹ, ᱯᱩᱨᱩᱵᱽ ᱨᱮ ᱵᱟᱞᱤᱠᱷᱩᱱᱴᱚ ᱢᱟᱹᱣᱡᱟᱹ, ᱟᱨ ᱩᱛᱚᱨ ᱨᱮ ᱜᱚᱯᱤᱱᱟᱛᱷᱯᱩᱨ ᱢᱟᱹᱣᱡᱟᱹ ᱢᱮᱱᱟᱜᱼᱟ ᱾

 ᱱᱟᱜᱟᱢ 

ᱯᱟᱞᱮ ᱵᱟᱨᱥᱟᱭ ᱥᱮᱨᱢᱟ ᱢᱟᱬᱟᱝᱨᱮ ᱵᱚᱰᱚᱫᱮᱣᱲᱚ ᱟᱨ ᱜᱩᱱᱰᱤᱪᱟ ᱵᱟᱰᱤ ᱛᱟᱞᱟᱨᱮ ᱵᱟᱝᱠᱤ ᱱᱟᱹᱭ ᱞᱤᱸᱜᱤᱱ ᱠᱟᱱ ᱛᱟᱦᱮᱸᱱ ᱾ ᱥᱤᱧᱚᱛ ᱨᱮᱭᱟᱜ ᱯᱩᱱᱭᱟᱹ ᱥᱚᱱᱚᱛ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱰᱮ ᱫᱚᱨᱮᱭᱟ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱡᱟᱸᱜᱟᱭ ᱟᱹᱨᱩᱵᱟ ᱾ ᱢᱮᱱ ᱟᱠᱚ ᱫᱚ ᱡᱩᱫᱤ ᱢᱤᱫ ᱦᱚᱲ ᱱᱚᱰᱮ ᱯᱮᱭᱟ ᱢᱟᱦᱟᱸ ᱟᱨ ᱯᱮ ᱧᱤᱫᱟᱹᱭ ᱵᱟᱥᱟᱜ ᱠᱷᱟᱱ ᱩᱱᱤ ᱡᱤᱭᱚᱱᱼᱢᱚᱨᱚᱱ ᱛᱟᱞᱟᱨᱮ ᱢᱩᱠᱛᱤᱭ ᱧᱟᱢᱟ ᱾ ᱯᱩᱨᱤ ᱵᱚᱜᱚᱵᱟᱱ ᱡᱚᱜᱚᱱᱱᱟᱛᱷ, ᱥᱩᱵᱚᱫᱷᱨᱟ ᱟᱨ ᱵᱚᱲᱚᱵᱷᱚᱫᱽᱨᱚᱣᱟᱜ ᱥᱚᱱᱚᱛ ᱱᱟᱜᱟᱨ ᱠᱟᱱᱟ ᱾ ᱦᱤᱱᱫᱩ ᱠᱚᱣᱟᱜ ᱥᱚᱱᱚᱛ ᱯᱩᱱᱭᱟᱹ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱱᱚᱝᱠᱟᱱ ᱛᱷᱟᱱ ᱠᱟᱱᱟ, ᱡᱟᱦᱟᱸᱨᱮ ᱫᱚᱨᱮᱭᱟ ᱨᱮᱭᱟᱜ ᱨᱟᱹᱥᱠᱟᱹ ᱥᱟᱶᱼᱥᱟᱶᱛᱮ ᱫᱷᱚᱨᱚᱢᱮᱛ ᱴᱚᱛᱷᱟ ᱧᱮᱞ ᱨᱮᱭᱟᱜ ᱨᱟᱹᱥᱠᱟᱹ ᱟᱢᱮᱴ ᱧᱟᱢ ᱜᱟᱱᱚᱜᱼᱟ ᱾ ᱯᱩᱨᱤ ᱫᱚ ᱢᱤᱫ ᱱᱚᱝᱠᱟᱱ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱫᱚ ᱜᱮᱥᱟᱭ ᱥᱮᱨᱢᱟ ᱠᱷᱚᱱ ᱟᱹᱰᱤᱜᱟᱱ ᱧᱩᱛᱩᱢ - ᱱᱤᱞᱜᱤᱨᱤ, ᱱᱤᱞᱟᱫᱽᱨᱤ, ᱱᱤᱞᱟᱪᱚᱞ, ᱯᱩᱨᱩᱥᱚᱛᱚᱢ, ᱥᱚᱸᱠᱷᱠᱷᱮᱛᱨᱚ, ᱥᱨᱤᱠᱷᱮᱛᱨᱚ, ᱡᱚᱜᱚᱱᱱᱟᱛᱷ ᱫᱷᱟᱢ, ᱡᱚᱜᱚᱱᱱᱟᱛᱷ ᱯᱩᱨᱤ - ᱞᱮᱠᱟᱛᱮ ᱩᱯᱨᱩᱢ ᱢᱮᱱᱟᱜᱼᱟ ᱾

 ᱧᱮᱢᱮᱞ ᱴᱚᱴᱷᱟ 

 ᱡᱚᱜᱚᱱᱱᱟᱛᱷ ᱢᱩᱫᱽᱨᱤ 

ᱱᱚᱣᱟ ᱫᱚ ᱖᱕ ᱢᱤᱴᱚᱨ ᱩᱥᱩᱞ ᱢᱩᱫᱽᱨᱤ ᱯᱩᱨᱤ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱜᱚᱲᱦᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱵᱮᱱᱟᱣ ᱫᱚ ᱑᱒ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱪᱚᱰᱜᱚᱝᱜᱚ ᱟᱡᱟᱜ ᱨᱟᱡᱽᱜᱟᱲ ᱫᱩᱠᱷᱤᱱ ᱳᱰᱤᱥᱟ ᱠᱷᱚᱱ ᱛᱟᱞᱟ ᱳᱰᱤᱥᱟ ᱨᱮ ᱩᱪᱟᱹᱲ ᱠᱮᱫ ᱨᱟᱹᱥᱠᱟᱹ ᱛᱮᱭ ᱵᱮᱱᱟᱣ ᱦᱚᱪᱚ ᱞᱮᱫᱼᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱱᱤᱞᱜᱤᱨᱤ ᱵᱩᱨᱩ ᱨᱮᱭᱟᱜ ᱥᱚᱸᱜᱷᱟ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱒᱐ ᱢᱤᱴᱚᱨ ᱩᱥᱩᱞ ᱠᱟᱸᱛ ᱛᱮ ᱜᱷᱮᱨᱟᱣ ᱟᱠᱟᱱ ᱱᱚᱣᱟ ᱢᱩᱫᱽᱨᱤ ᱨᱮ ᱟᱹᱰᱤᱜᱟᱱ ᱠᱟᱹᱴᱤᱡᱼᱥᱮᱬᱟ ᱢᱩᱫᱽᱨᱤ ᱵᱮᱱᱟᱣ ᱟᱠᱟᱱᱟ ᱾ ᱢᱩᱫᱽᱨᱤ ᱨᱮᱭᱟᱜ ᱢᱩᱪᱟᱹᱫ ᱯᱟᱦᱴᱟ ᱨᱮ ᱨᱟᱭᱨᱤᱛ ᱛᱚᱦᱚᱨ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱ ᱜᱚᱸᱜᱷᱚᱨ, ᱵᱚᱸᱜᱟ ᱠᱷᱩᱸᱫᱽᱲᱤ, ᱟᱨ ᱮᱱᱮᱡ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱ ᱠᱷᱩᱱᱴᱤ ᱟᱱᱟᱜ ᱢᱤᱫ ᱦᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱫᱽᱨᱤ ᱥᱟᱛᱟᱢ ᱫᱚ ᱥᱟᱹᱨᱤ ᱛᱮᱫᱚ ᱢᱤᱫ ᱦᱟᱦᱟᱲᱟ ᱟᱱᱟᱜ ᱥᱟᱹᱨᱤ ᱠᱟᱱᱟ ᱫᱚ ᱱᱚᱰᱮ ᱫᱚ ᱡᱟᱹᱛᱤ ᱤᱫᱤ ᱠᱟᱛᱮ ᱫᱚ ᱛᱤᱥ ᱦᱚᱸ ᱩᱬᱟᱹᱜ ᱩᱯᱩᱬᱟᱹᱜ ᱵᱷᱮᱫᱽ ᱵᱷᱟᱵᱽ ᱫᱚ ᱵᱟᱹᱱᱩᱜ ᱟᱱᱟ ᱾ ᱥᱚᱲᱚᱠ ᱨᱮᱭᱟᱜ ᱢᱤᱫ ᱯᱟᱦᱴᱟ ᱨᱮ ᱜᱩᱱᱰᱤᱪᱟ ᱢᱩᱫᱽᱨᱤ ᱥᱟᱶ ᱜᱮ ᱵᱚᱜᱚᱵᱟᱱ ᱡᱚᱜᱚᱱᱱᱟᱛᱷ ᱟᱜ ᱥᱤᱛᱩᱝᱱᱟᱝ ᱟᱜ ᱢᱩᱫᱽᱨᱤ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱜᱨᱟᱸᱰ ᱨᱳᱰ ᱨᱮᱭᱟᱜ ᱢᱩᱪᱟᱹᱫ ᱨᱮ ᱯᱩᱱ ᱠᱟᱸᱛ ᱵᱷᱤᱛᱨᱤ ᱨᱮ ᱢᱤᱫ ᱵᱟᱜᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱰᱮ ᱫᱚ ᱢᱤᱫ ᱦᱟᱴ ᱞᱟᱹᱜᱤᱫ ᱢᱩᱨᱛᱤ ᱫᱚ ᱢᱤᱫ ᱥᱟᱫᱷᱟᱨᱚᱱ ᱥᱤᱝᱦᱟᱥᱚᱱ ᱨᱮᱠᱚ ᱛᱷᱟᱯᱚᱱ ᱮᱭᱟ ᱾ ᱵᱷᱩᱵᱽᱱᱮᱥᱚᱨ ᱨᱮᱭᱟᱜ ᱞᱤᱝᱜᱚᱨᱟᱡᱽ ᱢᱩᱫᱽᱨᱤ ᱞᱮᱠᱟ ᱜᱮ ᱱᱚᱣᱟ ᱢᱩᱫᱽᱨᱤ ᱨᱮᱦᱚᱸ ᱦᱤᱱᱫᱩ ᱪᱷᱟᱰᱟ ᱠᱟᱛᱮ ᱮᱴᱟᱜ ᱠᱚᱣᱟᱜ ᱵᱚᱞᱚᱱ ᱫᱚ ᱢᱟᱱᱟ ᱜᱮᱭᱟ ᱾ ᱩᱱᱠᱩ ᱫᱚ ᱢᱩᱫᱽᱨᱤ ᱯᱟᱹᱪᱨᱤ ᱵᱟᱦᱨᱮ ᱠᱷᱚᱱ ᱜᱮ ᱧᱮᱞ ᱦᱩᱭ ᱟᱠᱚᱣᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ  

 www.puri.nic.in – Official website of Puri District]
 Odisha Tourism
 OTDC